## Uddannelsesprogram for fase 3 læge i Lægehuset Dagmar.

Der er udarbejdet et generelt uddannelsesprogram for hele hoveduddannelsen i Almen Medicin, som er gældende for alle ophold i praksis.

Dette er Lægehuset Dagmar råd og vejledning i forhold til dette uddannelsesprogram. Vi har lavet dette for at tydeliggøre, hvorledes den daglige supervision/læring kan understøttes i vores Lægehuset, da vi gerne vil prioritere denne i vores ellers travle hverdag.

## Uddannelsesmål i fase 3

# 48: Barnet med symptomer fra CNS (KV1)

# 49: Barnet med symptomer fra bevægeapparatet (KV1)

# 50: Det socialt utilpassede barn (KV5)

# 51: Barnet med udviklingsforstyrrelse eller trivselsproblem (KV1)

# 52: Det truede barn (KV5)

# 53: Barnet med ondt i maven (KV1)

# 54: Det kronisk syge barn (KV1)

# 55: Patienten med ondt i et eller flere led (KV1)

# 56: Den gamle patient (KV1)

# 57: Den forvirrede patient (KV1)

# 58: Patienten med seksuelle problemer (KV1)

# 59: Patienten med neurologiske symptomer (KV1 + KV4)

# 60: Patienten med hovedpine (KV1)

# 61: Patienten med svimmelhed (KV1)

# 62: Patienten med spiseforstyrrelse (KV1)

# 63: Den triste eller agiterede patient (KV1)

# 64: Patienten med angstsymptomer (KV1)

# 65: Den socialt utilpassede patient (KV1)

# 66: Patienten med uforklarede symptomer (KV5)

# 67: Patienten med DM (KV1)

# 68: Den kroniske patient II (KV1)

# 69: Den trætte patient (KV1)

# 70: Patienten med ødemer og patienter med vægttab (KV1)

# 71: Patienten med malign lidelse (KV5)

# 72: Samarbejde og ledelse i almen praksis (KV1)

# 73: Økonomisk praksisdrift (KV1)

# 74: Praksisdrift (KV1)

# 75: Anmeldelsespligt (KV1)

# 76: Etik og tavshedspligt (KV5)

# 77: Tovholderfunktionen (KV5)

# 78: Teoretiske forståelsesrammer (KV5)

# 79: Personlig uddannelse og udvikling (KV5)

# 80: Kvalitetsudvikling og forskning (KV5)

# 81: Når professionalismen udfordres (KV5)

# 82: Udvikling af klinisk praksis (KV1)

# 83: Patienten, der konsulterer lægen efter kl 16 (KV1)

# 84: Den almen medicinske tilgang (KV5)

## Læringsstrategier

**Uddannelsesplan;** Vi forventer, at uddannelseslægen selv har udarbejdet en detaljeret individuel uddannelsesplan forud for Introsamtalen, som typisk finder sted indenfor de første 14 dage i praksis. Vi anbefaler, at du sætter fokus på at opfylde 3-4 af dine læringsmål pr mdr og at du løbende får dem kompetencevurderet og dermed godkendt. Uddannelsesplanen kan opdateres til midtvejssamtalen.

**Læringstavler;** Vi har opsat læringstavler i vores personalerum, hvor du selv bedes opdatere, hvilke patienttyper, du gerne vil se/have sat på dit program i en given periode. Dette understøtter vores (læger og sekretær i Lægehuset) mulighed for at du får set patienttyper, som gør at du kan få dine læringsmål fra uddannelsesplanen.

**Supervision;** Du vil dagligt (fraset tirsdage) have ½ time supervision med din tutorlæge eller daglige vejleder. Du bestemmer selv, om du vil gennemgå dagens patienter, en særlig problemstilling eller have foretaget en kompetencevurdering. Kompetencevurdering kan dog kun foregå ved din tutorlæge.

## Kompetencevurdering/evaluering

**Kompetencevurdering;** For hvert læringsmål i Uddannelsesprogrammet for Region Øst er der oplistet mulige evalueringsmetoder. Alle tutorlæger i Lægehuset Dagmar har også været på kursus i de nye kompetencevurderingsskemaer for den nye hoveduddannelse i Almen medicin. Da vi finder dem meget anvendelige vil vi (også for at øve tutorlægen) forsøge at benytte disse også i din kompetencevurdering af læringsmålene. For at understøtte din kompetencevurdering af læringsmål har vi i Lægehuset Dagmar indført følgende:

**Direkte supervision;** hver onsdag er reserveret tid til at det er primært tutorlæge og uddannelseslæge sammen kan have en konsultation med én patient. Det kan både være uddannelseslægen og tutorlægen som forestår selve konsultationen. Det er meningen, at dette kan benyttes til ”fluen på væggen” supervision, - og disse tider er derfor også meget velegnet til at få kompetencevurderet mål, hvor der skal benyttes direkte observation. Med fordel kan skema KV2 og KV4 benyttes.

**Indirekte supervision;** Lægehuset Dagmar råder over et videokamera og speciel mikrofon, som gør det muligt for dig at optage dine konsultationer til senere gennemgang. Med fordel kan skema KV2 og KV4 benyttes.

**Vejledersamtale;** er en hyppigt anvendt evalueringsmetode i dit uddannelsesprogram. Sammen med dit daglige kliniske arbejde, specialekurset, evt. logbogsfortegnelser, - vil du med fordel kunne benytte KV5 til refleksion forinden selve vejledersamtalen. Selve vejledersamtalen vil være opbygget over KV1.

**Undervisning;** Vi forventer, at du bidrager med egne indlæg til vores tirsdagsundervisning. Vi ser gerne at du underviser på lige fod med de øvrige læger i Lægehuset Dagmar.

**Administration;** Vi forventer at du deltager i vores ugentlige lægemøder hver 14. dage og i udarbejdelse eller opdatering af instrukser for Lægehuset Dagmar

Vi opfordrer til at du deltager i vores ½ årlige møder i Ringsted klyngen, hvor alle praktiserende læger mødes, - og deltager i de gå-hjem møder eller undervisning, der arrangeres af Klyngen/Lægelaug.. Disse aktiviteter er dog altid udenfor arbejdstid og derfor på frivillig basis.

**UTH gennemgang;** Vi arbejder struktureret med UTH’er i Lægehuset Dagmar. Du er velkommen til at være en del af vores UTH team under dit ophold hos os, ligesom du bør sætte dig i vores instruks for UTH’er.

**Lægevagt;** Som fase 3 uddannelseslæge skal du have i alt 6 køre- eller konsulationsvagter, samt 2 visitationsvagter med supervision. Du skal selv være opmærksom på at ændre din uddannelsesstatus på lægevagtens hjemmeside og tilmelde dig visitationskursus. Af hensyn til supervisionsfunktionen vil vi gerne koordinere dine visitationsvagter. Typisk vil det være din tutorlæge, som vil være superviser på dine lægevagter.

Vi ser gerne, at du kører disse vagter på dit eget ydrenummer og derfor udenfor arbejdstid.

Reference:

Uddannelsesprogram, hovedudd. Region Øst: <https://secure.logbog.net/pdf/Almenmedicin_fase_123.pdf>

[KV1 Struktureret vejledersamtale](https://secure.logbog.net/File_Get.dt?FileID=19&FileKey=f368b7bfc06e0bd653d9)

[KV2 Struktureret observation af konsultation](https://secure.logbog.net/File_Get.dt?FileID=18&FileKey=72bb163c29eb28769190)

[KV3 360 graders feedback udleveringsskema](https://secure.logbog.net/File_Get.dt?FileID=17&FileKey=0c1661e6c39343dd3798)

[KV4 Struktureret observation af en procedure](https://secure.logbog.net/File_Get.dt?FileID=15&FileKey=3f7682c69addb57293d7)

[KV5 Vurdering af refleksionsevne](https://secure.logbog.net/File_Get.dt?FileID=14&FileKey=aa7cdff217598c3cb89f)

[Eks. på mindmap](https://secure.logbog.net/File_Get.dt?FileID=6&FileKey=28ab7b13660808128d4a)

*Oprettet: 9. september 2015 af KAH, revideret 26/03/2020 af TAK*

*Næste revision; marts 2021*